Վարչապետ Փաշինեանի՝ օրեր առաջ տւած հարցազրոյցը «էխո Մոսկւի» ռադիոկայանի գլխաւոր խմբագիր Ալեքսէյ Վենեդիկտովին բաւականին ուշագրաւ էր: Պատասխանելով Ռուսաստանի նախագահի հետ շփումների ու յարաբերութիւնների մասին հարցին` նա ասել է. «Անկեղծ ասած` ես այդ ամէնն աւելի բարդ էի պատկերացնում: Բայց Ռուսաստանի նախագահի հետ շփումն աւելի հեշտ ու հաճելի էր, քան ինձ էր թւում: Ինձ համար շատ հաճելի անակնկալ էր այն, որ նա ուղիղ եւ անկեղծ մարդ է: Ի՞նչ է գոհացնում մեր յարաբերութիւններում, այն, որ մենք ամէնի մասին խօսում ենք ուղիղ եւ անկեղծ»: